Լրատուամիջոցը կարիք ունի լրագրողի, որ կը քաղէ լուրերը, կը հետեւի լուրերուն, կ’երթայ դէպի լուրերը: Հայկական լրատուամիջոցներուն տուած լուրերը քաղուած են, ըստ էջը կազմողի նախասիրութիւններուն: Հազուադէպօրէն հայ լրագրողը ինք վկան է դէպքին (բացի հանդէս-հանրաժողովներու թղթակցութիւններէն), ան կ’արձագանգէ ուրիշ տեղ հաղորդուած լուրին: Այս պատճառով ալ, անոնք կը հաղորդեն նոյն լուրերը, նոյն ձեւով խմբագրուած, որոնց վրայ երբեմն կ’աւելնայ թերթին կամ լրագրողին կողմնորոշումը: